b'\n_START_ARTICLE_\nOmkareshwar-demningen\n_START_PARAGRAPH_\nOmkareshwar-demningen er en demning med vannkraftverk og irrigasjonsbruk i elva Narmada i det sentral-vestlige Madhya Pradesh, beliggende i distriktet Khargon 80 km fra Indore, og 40 km nedenfor Indira Sagar-demningen i samme elv. Installert vannkrafteffekt i kraftproduksjonen er 520 MW (8 turbiner), og anlegget stod ferdig og ble igangsatt med produksjon i 2007, etter bare fire \xc3\xa5rs arbeider._NEWLINE_Demningen er en gravitasjonsdam i betong, som er 949 meter lang og 53 meter h\xc3\xb8y. Ikke langt fra anlegget ligger den hellige tempelbyen Omkareshwar.'